cyanic-selkie/wikianc huggingface dataset:
Polygamia
Polyandria
Polyandriassa naisella on useita miespuolisia aviokumppaneita. Se on erittäin harvinaista. Esimerkki polyandriasta on hindukulttuurista kertovassa eepoksessa, Mahabharatassa, missä kuningas Pandun kahdesta vaimosta syntyneillä viidellä pojalla on yhteinen vaimo, Draupadi. Nykyään polyandriaa tavataan joissain osin Intiaa ja Tiibetiä. Miehet ovat usein veljeksiä keskenään.
Naiset
Avioliitoissa, joissa miehillä on useita vaimoja, naisilla on todettu enemmän somaattisia ja psyykkisiä ongelmia kuin yksiavioisissa liitoissa. Lisääntyneisiin psyykkisiin ongelmiin kuuluivat masennus, ahdistuneisuus, vihamielisyys ja psykoosit. Tutkimuksissa on myös raportoitu alentunutta tyytyväisyyttä elämään ja avioliittoon, vaikeuksia perhe-elämässä sekä itsetunnon alentumista verrattuna yksiavioisissa liitoissa eläviin naisiin.
Lapset
Moniavioisissa perheissä lasten on todettu altistuvan muita useammin aviollisille riidoille, perheväkivallalle ja perheen hajoamiselle. Näiden avio-ongelmien on todettu olevan yhteydessä lasten heikompiin sosiaalisiin taitoihin ja huonompaan koulumenestykseen. Polygamisten perheiden lapset kärsivät enemmän turvattomuudesta ja heillä esiintyi enemmän käytöshäiriöitä ja väkivaltaisuutta kuin yksiavioisten perheiden lapsilla. Nigeriassa moniavioisista perheistä tulevilla lapsilla oli enemmän oppimisvaikeuksia koulussa kuin yksiavioisten perheiden lapsilla. Ryhmät eivät eronneet toisistaan demografisten taustamuuttujien suhteen.
Polygamian asema eri maissa
Useimmat maailman valtioista eivät tunnusta moniavioisuutta.
Suomi
Keskiajalla ja vielä sen jälkeenkin kaksinnaimisesta saattoi Suomessa seurata kuolemantuomio. Turussa teloitettiin vuonna 1662 kornetti Carl Jordan kaksinnaimisesta. Kaksinnaiminen oli rikosnimikkeenä rikoslaissa vuoteen 1999 asti. Nykyisessä avioliittolaissa se on avioeste. Laissa todetaan, että ”Kukaan ei saa mennä avioliittoon, jos hänen aikaisempi avioliittonsa on vielä voimassa. Avioliittoon ei myöskään saa mennä se, jonka rekisteröity parisuhde on voimassa.”
Suomessa esiintyy nykyisin epävirallista moniavioisuutta. Somaliäideistä yksinhuoltajia on Tilastokeskuksen mukaan 46 prosenttia, mikä saattaa viitata siihen, että ainakin osa heistä elää epävirallisesti avioliitossa. Suomen islamilaisen neuvoston tiedottaja arvioi vuonna 2010, että Suomessa oli satoja moniavioisia muslimiperheitä, joiden polygyniset liitot on usein solmittu ennen Suomeen muuttoa. Asia on arka, eikä siitä puhuta avoimesti. Perheen lapset saattavat kutsua epävirallisia vaimoja ulkopuolisten kuullen tädeiksi.
Kristinusko
Kristinusko ei hyväksy polygamiaa. Kaksinnaimisesta seurasi Mooseksen lain nojalla keskiajalla ja sen jälkeenkin tavallisesti kuolemantuomio. Suomessa viimeinen tällainen tuomio pantiin toimeen Turussa vuonna 1662. Kristinuskon vaikutuksesta syntyneistä ryhmittymistä mormonismi on kuitenkin hyväksynyt monivaimoisuuden 1800-luvulla.
Islam
Islam hyväksyy moniavioisuuden, jossa miehellä saa olla neljä vaimoa. Melkein kaikissa islamilaisissa maissa moniavioisuutta on silti rajoitettu maallisella lainsäädännöllä. Se on kokonaan kielletty Tunisiassa ja Turkissa ja tehty käytännössä mahdottomaksi Marokossa.
Juutalaisuus
Moniavioisuus oli sallittua raamatullisessa juutalaisuudessa. Raamatun Jaakobilla oli kaksi vaimoa ja kaksi jalkavaimoa. Kuningas Salomolla oli 700 kuninkaallista vaimoa ja 300 sivuvaimoa. Nykyisin useimmat juutalaisuuden suuntaukset ovat kieltäneet polygamian.
Hindulaisuus
Intiassa moniavioisuus on vuoden 1955 avioliittolain nojalla kiellettyä, poikkeuksena Goan alue, eräät heimot sekä muslimit. Goassa ja pitkin länsirannikkoa miehelle sallitaan kaksi vaimoa.
Buddhalaisuus
Buddhalaisuudessa avioliitto ei ole uskonnollinen toimitus, vaikka joskus munkki voidaan kutsua siunaamaan vihittävä pari. Tiibetin buddhalaisen väestön keskuudessa esiintyy sekä polygyniaa että polyandriaa.
Mormonismi
Kristinuskosta eriytyneet mormonit ottivat moniavioisuuden käyttöön vuonna 1852, mutta Yhdysvaltojen lainsäädäntöön tehtyjen rajoitusten takia siitä luovuttiin vuonna 1890. Niin sanotut mormonifundamentalistiset lahkot harjoittavat sitä edelleen. Mormonikirkossa se on peruste erottamiselle.
Motu Iti (Ranskan Polynesia)
Motu Iti eli Hatu Iti on saari Ranskan Polynesiassa. Se on osa Marquesassaaria ja sijaitsee niiden pohjoisosassa. Saaren nimi tarkoittaa paikallisilla kielillä "pientä saarta".
Tove Alexandersson
Tove Malin Frida Alexandersson (s. 7. syyskuuta 1992) on ruotsalainen suunnistaja ja hiihtosuunnistaja. Hän on voittanut suunnistuksessa yhdeksäntoista ja hiihtosuunnistuksessa kymmenen maailmanmestaruutta. Lisäksi hän voittanut maailmanmestaruuden vuorihiihdossa ja vuorijuoksussa.
Suunnistus
Nuorten MM-kilpailuissa Alexandersson on voittanut kahdeksan mitalia, joista viisi on kultaa. Hän voitti vuosina 2009 ja 2010 nuorten MM-kultaa keskimatkalta sekä vuonna 2011 kultaa viestistä, hopeaa keskimatkalta ja pronssia pitkältä matkalta. Vuonna 2012 hän voitti kultaa sprintistä ja keskimatkalta sekä saavutti hopeaa viestistä.
Ensimmäisiin aikuisten arvokilpailuihinsa Alexandersson osallistui Savoien MM-kilpailuissa 2011, jossa hän voitti viestipronssia. Hän suunnisti keskimmäisen osuuden, Helena Janssonin juostessa avausosuuden ja Annika Billstamin juostessa ankkuriosuuden. Falunin EM-kilpailuissa 2012 Alexandersson saavutti pronssia viestissä sekä sijoittui neljänneksi pitkällä matkalla ja viidenneksi keskimatkalla. Lausannen MM-kilpailuissa 2012 hän saavutti hopeaa viestissä ja keskimatkalla. Sotkamon MM-kilpailuissa 2013 hän saavutti hopeaa pitkällä matkalla ja keskimatkalla. Viestissä hän jäi Ruotsin joukkueen ankkurina neljänneksi, ja se oli Alexanderssonin aikuisten MM-kisauran ensimmäinen mitaliton kilpailu sekä koko MM-kisahistorian ensimmäinen kerta, kun Ruotsi jäi naisten viestissä ilman mitalia. Palmelan EM-kilpailuissa 2014 Alexandersson saavutti pronssia keskimatkalla. Trentinon MM-kilpailuissa 2014 hän saavutti hopeaa sprintissä ja pitkällä matkalla sekä pronssia keskimatkalla ja Ruotsin viestijoukkueessa. Invernessin MM-kilpailuissa 2015 saavutuksena oli vain pitkän matkan neljäs sija.
Suunnistuksen arvokisavoittajaksi Alexandersson nousi vuonna 2016. Jeseníkin EM-kilpailuissa hän voitti kultaa keskimatkalla ja pitkällä matkalla sekä sai hopeaa viestissä. Strömstadin MM-kilpailuissa hän voitti kultaa keskimatkalla ja pitkällä matkalla sekä sijoittui viidenneksi viestissä. Vuoden 2017 MM-kilpailuissa Tartossa hän voitti kultaa keskimatkalla, pitkällä matkalla ja viestissä. Sprintissä hänet hylättiin. Ticinon EM-kilpailuissa 2018 Alexandersson voitti sprintin ja pitkän matkan ja tuli keskimatkalla toiseksi. Riian MM-kilpailuissa 2018 hän voitti pitkällä matkalla ja sprinttiviestissä kultaa sekä saavutti sprintissä ja viestissä hopeaa. Sarpsborgin MM-kisoissa 2019 hän voitti sekä keski- että pitkän matkan ja viestin. Vuoden 2021 suunnistuksen EM-kilpailuissa Neuchâtelissa Alexandersson voitti sekä sprintin että pudotussprintin. Doksyn MM-kilpailuissa 2021 Alexandersson voitti sprintin, sprinttiviestin, keskimatkan, viestin ja pitkän matkan maailmanmestaruuden. Tanskan MM-kilpailuissa 2022 Alexandersson voitti pudotussprintin, oli mukana voittaneessa sprinttiviestijoukkueessa ja tuli sprintissä kuudenneksi. Viron EM-kilpailuissa 2022 Alexandersson oli pitkällä matkalla toinen. Lisäksi hän oli mukana Ruotsin voittaneessa viestijoukkueessa. Flims Flaaxin MM-kilpailuissa 2023 Alexandersson saavutti maailmanmestaruuden keskimatkalla ja viestissä sekä hopeaa pitkällä matkalla.
Alexandersson voitti O-Ringenin rastiviikon 2011. Maailmancupin kokonaiskilpailun hän voitti vuosina 2014–2018.
Hiihtosuunnistus
Nuorten MM-kilpailuissa Alexandersson voitti vuonna 2009 kultaa viestistä ja hopeaa pitkältä matkalta ja keskimatkalta, vuonna 2010 kultaa viestistä ja vuonna 2011 kultaa keskimatkalta ja sprintistä, hopeaa pitkältä matkalta sekä pronssia viestistä. Hän voitti sprintin maailmanmestaruuden Tänndalenin MM-kilpailuissa 2011. Ridderin MM-kilpailuissa 2013 Alexandersson voitti kultaa sprintissä ja sekaparien sprinttiviestissä sekä saavutti hopeaa naisten viestissä ja pronssia pitkällä matkalla. Hamarin MM-kilpailuissa 2015 hän voitti kultaa sprintissä ja viestissä. Krasnojarskin MM-kilpailuissa 2017 Alexandersson voitti kultaa sprintissä, keskimatkalla ja sprinttiviestissä. Piitimessä 2019 Alexandersson voitti sprintin ja pitkän matkan sekä oli keskimatkalla ja viestissä toinen.
Muut lajit
Alexandersson on voittanut maailmanmestaruuden myös vuorijuoksussa ja vuorihiihdossa.
Aiheesta muualla
Tove Alexanderssonin kotisivu
Motu Iti
Motu Iti voi tarkoittaa seuraavia:
Ignatius Acheampong
Ignatius Acheampong (23. marraskuuta 1931 Kumasi – 16. kesäkuuta 1979 Accra) oli ghanalainen sotilas, joka toimi maansa valtionpäämiehenä vuosina 1972–1978.
Acheampong opiskeli ensin kauppatiedettä, mutta lähti vuonna 1951 sotilaskoulutukseen Englannin Aldershotiin. Palattuaan Ghanaan hän eteni sotilasurallaan lopulta jalkaväkiprikaatin komentajaksi. Vuonna 1972 ghanalaiset olivat tyytymättömiä, kun pääministeri Busia oli devalvoinut valuuttaa 44 %. Acheampong käytti tilannetta hyväkseen ja järjesti vallankaappauksen. Valtaan nousi sotilasjuntta, jota kutsuttiin nimellä Supreme Military Council (SMC). Acheampong oli sen puheenjohtaja. Vuonna 1978 muut SMC:n jäsenet syrjäyttivät hänet. Seuraavana vuonna maassa tapahtui nuorten upseerien vallankaappaus, jonka yhteydessä Acheampong teloitettiin.
Robert Kahn
Robert Kahn voi tarkoittaa ainakin seuraavia:
Luettelo Islannin kaupungeista
Tämä on luettelo Islannissa sijaitsevista kaupungeista.
Galaksin Vartijat
Galaksin Vartijat on Marvel-kustantamon sarjakuvissa nimitys kolmelle eri supersankariryhmälle.
Olli Fredrik Eronen
Olli Fredrik Eronen (1836 Rantasalmi – 1910 Rantasalmi) oli suomalainen maanviljelijä ja valtiopäivämies.
Eronen, joka oli Rantasalmella aktiivinen kunnallismies, edusti Rantasalmen tuomiokuntaa talonpoikaissäädyssä valtiopäivillä 1882. Hän oli suostunta- ja yleisen valitusvaliokunnan varajäsen ja teki valtiopäivillä anomuksen suomenkielisen oppikoulun perustamisesta Savonlinnaan.
Stewart SF02
Stewart SF02 oli Alan Jenkinsin suunnittelema auto, jolla Stewart-talli kilpaili Formula 1 -kaudella 1998. Autoa ajoivat Rubens Barrichello ja Jan Magnussen, jotka molemmat olivat tallissa toista vuotta. Magnussen sai kuitenkin potkut Kanadan Grand Prix'n jälkeen, ja hänet korvasi hollantilainen Jos Verstappen.
Auto valmistui myöhässä, eikä sitä ehditty testaamaan tarpeeksi. Tämän takia viimevuotiset luotettavuusongelmat olivat yhä tallin riesana, vaikkeivat ne olleetkaan yhtä pahoja kuin edellisen kauden SF01-autossa. SF02:lla onnistuttiin ajamaan kolmasti pisteille.
Talli sijoittui valmistajien MM-sarjassa kahdeksanneksi ja saavutti viisi MM-pistettä.
Seitsenottelu
Seitsenottelu on yleisurheilukentällä tapahtuvaa kilpailua, joka koostuu seitsemästä eri lajista. Seitsenottelu kilpaillaan kahden päivän aikana. Olympialajina seitsenottelu on ollut vuodesta 1984.
Naisten seitsenottelu
1. päivä:
2. päivä:
Miesten seitsenottelu
Miehet kilpailevat seitsenottelussa sisäradoilla.
1. päivä: 2. päivä:
Pisteytys
Pisteytys on samankaltainen kummassakin versiossa. Jokaisesta lajista urheilijoille jaetaan pisteet tuloksensa mukaan. Suurimman pistemäärän viimeisen lajin jälkeen kerännyt urheilija voittaa kilpailun.
Naiset ovat kilpailleet seitsenottelussa 1980-luvun alun jälkeen, jolloin se korvasi viisiottelun naisten ulkoratojen moniotteluna. Kalevan kisoissa seitsenottelu oli ensimmäisen kerran lajina vuonna 1981. Sisäradoilla naisten nykyinen kilpailumuoto on viisiottelu.
Maailmanennätys
Seitsenottelun maailmanennätys on tällä hetkellä:
Distant Relatives
Distant Relatives on rap-muusikko Nasin ja reggaeartisti Damian Marleyn 18. toukokuuta 2010 julkaistu yhteisalbumi. Julkaisuviikollaan albumi sijoittui Billboard 200 -listan sijalle 5 myyden 57,000 kappaletta.
Taustaa
Nas kertoi albumista ensi kertaa vuoden 2009 Grammygaalassa. Gaalassa hän sanoi työstävänsä parhaillaan uutta albumia Damian Marleyn kanssa. Osa albumin tuotoista menee Afrikkaan, jonne rakennetaan mm. kouluja. Nas ja Damian Marley ovat työskennelleet yhdessä ennenkin ja olivat harkinneet julkaista heidän albumeiltaan pois jääneitä kappaleita EP:llä. Kappaleita kertyi kuitenkin paljon, joten he päättivät julkaista kokopitkän albumin.
Newton (täsmennyssivu)
Newton voi tarkoittaa:
Bunny Bleu
Bunny Bleu (s. 1. kesäkuuta 1964) on yhdysvaltalainen pornonäyttelijä. Hän aloitti pornoalalla 1983 työskennellen niin kutsuttuna flufferina, eli henkilönä, joka esimerkiksi suuseksillä valmistelee miesnäyttelijän kohtausta varten. Myöhemmin hän sai rooleja elokuvista tunnettujen pornonäyttelijöiden Traci Lordsin ja Christy Canyonin tähdittämissä elokuvissa. Hän piti urallaan tauon palaten alalle uudestaan 1990-luvulla hankittuaan silikonirinnat. Bunny Bleu oli jonkin aikaa naimisissa Lowell Smithin kanssa mutta on sittemmin eronnut.
Bunny Bleu on saanut uransa johdosta paikan AVN:n Hall of Famesta.
Alaston piilokamera
Alaston piilokamera on ukrainalainen televisio-ohjelma. Suomessa sitä esittää JIM. Ohjelmassa säikytetään ja yllätetään tavallisia ohikulkijoita tilanteilla, jotka liittyvät yleensä alastomuuteen.
Kyokushinin naisten painoluokalliset Euroopan-mestaruuskilpailut
Kyokushinin naisten painoluokalliset Euroopan-mestaruuskilpailut (Women's European Weight Category Karate Championships) on vuosittain käytävä Kyokushin-karaten Euroopan-mestaruuskilpailut. Sitä on järjestetty vuodesta 1996 lähtien ja se käydään kolmessa eri painoluokassa. Oyaman kuoltua 1994 Kyokushin järjestö hajosi useisiin muihin järjestöihin, jonka jälkeen alkuperäinen IKO1 järjestö jatkoi Euroopan-mestaruuskilpailuja uudella nimellä vuonna 1996. Myös naisille järjestettiin oma EM-turnaus muutoksen myötä. Vuosina 1996–1999 painoluokkia oli kaksi, kevyt- ja raskassarja.
Steel Panthers
Steel Panthers on Strategic Simulationsin kehittämä vuoropohjainen strategiapelisarja. Pelisarjan suunnittelusta ja ohjelmoinnista vastasivat Gary Grigsby ja Keith Brors.
Pedoen epäyhtälö
Pedoen epäyhtälö eli Neubergin–Pedoen epäyhtälö on epäyhtälö kahden kolmion sivujen ja alojen välillä. Sen mukaan kolmion, jonka sivujen pituudet ovat a_1, b_1 ja c_1 sekä ala A_1 ja kolmion, jonka sivujen pituudet ovat a_2, b_2 ja c_2 sekä ala A_2 välillä on voimassa . Pedoen epäyhtälössä on voimassa yhtäsuuruus jos ja vain jos annetut kolmiot ovat yhtenevät. Pedoen epäyhtälö voidaan todistaa Aczélin epäyhtälön avulla.
Kenttähyyppä
pienoiskuva|Vanellus indicus aigneri Kenttähyyppä (Vanellus indicus) on aasialainen kahlaaja. Lajin nimesi ja kuvaili tieteelle Pieter Boddaert 1783.
Esiintyminen
Eteläaasialainen laji, joka elää Irakista ja Iranista Intiaan ja Kaakkois-Aasiaan aina Malakan niemimaalle saakka. Lajinkanta on elinvoimainen. Pohjoisimmat Keski-Aasian populaatiot ovat muuttolintuja, valtaosa kannasta on paikkalintuja. Lajia ei ole tavattu Suomessa.
Elinympäristö
Monentyyppiset avomaat vesistöjen läheisyydessä.
Ravinto
Maassa elävät hyönteiset ja etupäässä kovakuoriaiset, sekä myös muut pienet selkärangattomat.
Olsobipin lento-onnettomuus 1994
Olsobipin lento-onnettomuus 1994 tapahtui 17. joulukuuta 1994, kun Mission Aviation Fellowship -lähetysjärjestön de Havilland Canada DHC-6-200 Twin Otter törmäsi vuoreen lähellä Olsobipiä Papua-Uudessa-Guineassa. Lennolla oli 26 matkustajaa ja kaksi miehistön jäsentä, ja kaikki kuolivat törmäyksessä. Se on pahin DHC-6:lle sattunut onnettomuus.
Onnettomuuskone oli tilauslennolla ja kuljetti Ok Tedin kupari- ja kultakaivoksen työntekijöitä perheineen. Matkustajien joukossa oli myös kahdeksan lasta. DHC-6 Twin Otterissa on paikat 18 matkustajalle, mutta koska osa lapsista matkusti vanhempiensa sylissä, koneella ei ollut varsinaista ylikuormaa. Turman aiheuttajaksi epäiltiin huonoa säätä, joka on vuorialueilla yleistä.
Karl Barth
Karl Barth (10. toukokuuta 1886 Basel, Sveitsi – 10. joulukuuta 1968 Basel) oli vaikutusvaltainen sveitsiläinen reformoitu teologi. Pastori Barth oli yksi niin sanotun uusortodoksisen liikkeen keskeisistä ajattelijoista. Jossain vaiheessa Barth kehitti Friedrich Gogartenin kanssa dialektista teologiaa.
Nuoruus ja uran alku
Barth syntyi Baselissa mutta vietti lapsuusvuotensa Bernissä. Vuosina 1911–1921 hän työskenteli reformoidun kirkon pappina Safenwilin kylässä Aargaun kantonissa. Vuonna 1913 hän avioitui viulisti Nelly Hoffmanin kanssa. Heille syntyi neljä poikaa ja tytär. Myöhemmin Barth toimi teologian professorina Göttingenin yliopistossa 1921–1925, sitten Münsterin yliopistossa 1925–1930 ja Bonnin yliopistossa 1930–1935. Göttingenissä hän tapasi ensi kerran Charlotte von Kirschbaumin, josta tuli hänen pitkäaikainen sihteerinsä. Barth joutui palaamaan vuonna 1935 Saksasta Sveitsiin, koska ei suostunut vannomaan uskollisuutta Hitlerille. Hän toimi professorina Baselissa 1935–1962.
Barth oli alkuaan opiskellut saksalaista protestanttiliberalismia opettajanaan muun muassa Wilhelm Hermann, mutta hän kääntyi tätä teologiaa vastaan ensimmäisen maailmansodan aikana. Hänen reaktionsa johtui muutamista vaikuttajista kuten Saksan ja Sveitsin uskonnollis-sosialistisen liikkeen johtajista, muun muassa Hermann Kutterista ja Raamatullisen Realismiliikkeen miesten, kuten Christoph Blumhardtin ja Søren Kierkegaardin ja skeptisen filosofian edustajan Franz Overbeckin vaikutuksesta.
Roomalaiskirje
Ensimmäistä maailmansotaa seuranneena aikana Barth yhdistettiin opettajiensa liberalismia vastaan kääntyneisiin, niin sanotun ”Dialektisen teologian” kannattajiin. Liikkeen jäseniä olivat Rudolf Bultmann, Eduard Thurneysen, Emil Brunner ja Friedrich Gogarten.
Barmenin julistus
Vuonna 1934 protestanttinen kirkko määritteli kantaansa Kolmanteen valtakuntaan. Osa teologeista otti kielteisen kannan, heidän joukossaan Karl Barth, joka oli suurimmassa vastuussa Barmenin teologisen julistuksen kirjoittamisesta. Teoksessa vastustettiin natsismin vaikutusta saksalaisessa kristillisyydessä ja mainittiin, että kirkon alamaisuus Jumalalalle ja Jeesukselle Kristukselle estää muiden ”herrojen” vaikutusvallan, kuten Saksan Führerin, Hitlerin. Barth postitti julistuksen henkilökohtaisesti Hitlerille. Teoksesta Barmer theologische Erklärung tuli yksi Tunnustuskirkon perustavista asiakirjoista ja saksalaisen kristillisen vastarintaliikkeen julistus natsismia vastaan.
Barth oli valittu Reichsbruderratin eli johtajiston neuvoston jäseneksi. Hän joutui eroamaan Bonnin yliopiston professorin virasta ja palaamaan kotimaahansa Sveitsiin julistuksen Saksassa aiheuttaman vaikutuksen vuoksi. Sveitsissä hän otti vastaan systemaattisen teologian professorin viran Baselin yliopistossa. Tässä yhteydessä häneltä vaadittiin vastaamaan rutiinikysymykseen, joka esitetään sveitsiläisille virkamiehille, ja hän ilmoitti hyväksyvänsä kansallisen puolustuksen. Hänen vastauksensa oli: ”Kyllä, erityisesti pohjoisrajalla”. Vuonna 1938 hän kirjoitti tšekkiläiselle kollegalleen Josef Hronádkalle kirjeen, jossa hän ilmoitti, että Kolmatta valtakuntaa vastaan taistelevat sotilaat olivat kristityn asialla.
Kirkon dogmatiikka
Kirkon dogmatiikka on yksi suurimmista teologisista kirjoista, joita on koskaan kirjoitettu. Se on yhteensä 13 kirjaa käsittävä teos. Barthin teologinen perusta käy ilmi tästä teoksesta. Yleisesti teos mainitaan hänen tärkeimmäksi teologiseksi työkseen. Barth julkaisi ensimmäisen osan Dogmatiikan painoksen 1932 ja jatkoi työtään kuolemaansa 1968 asti, jolloin teos oli kuuden miljoonan sanan pituinen 13-osainen kirjateos.
Myöhempi elämä
1950-luvulla Barth ilmaisi hyväksyntänsä rauhanliikkeelle ja vastusti Saksan jälleenvarustautumista. Barth opetti Duken yliopistossa.
Barth kirjoitti artikkelin ”The Christian Century”, joka käsitteli ”itä–länsi-kysymystä”.
Vuonna 1962 Barth vieraili Yhdysvalloissa, missä hän opetti Princetonin teologisessa seminaarissa, Chicagon yliopistossa ja San Franciscon teologisessa seminaarissa. Hän oli kutsuttuna Vatikaanin toiseen kirkolliskokoukseen, mutta sairastumisensa vuoksi hän ei voinut osallistua siihen.
Deli
Deli tarkoittaa seuraavia:
Sita
thumb|200px|Sita. Sita on hindulaisuudessa jumalatar, Lakshmin ruumiillistuma, joka edustaa esimerkillistä naiseutta ja vaimoa. Sita on yksi päähenkilöistä Ramayanassa, joka on nimetty hänen puolisonsa Raman mukaan. Kertomuksessa Sita lähtee palatsista rikkauksien keskeltä Raman mukaan pakomatkalle, koska kokee sen vaimon tehtäväksi, asuen metsässä, mistä hänet kuitenkin kidnapataan. Sitaa pidetään vankeudessa, koska hän ei suostu Ravanan puolisoksi, vaikka tarjolla olisi rikkauksia ja vaikutusvaltaa. Hän säilyttää myös mielensä puhtauden eikä koskaan horju uskollisuudessaan.
Rama lähettää Hanumanin etsimään ja pelastamaan puolisoansa, joka ei kuitenkaan suostu palaamaan Hanumanin mukana. Lopulta Rama itse pelastaa puolisonsa suuren taistelun jälkeen.
Kertomusta ja Sitan toimintaa käytetään nykyään esimerkkinä, jonka mukaan nuoret intialaiset tytöt kasvatetaan.
Luettelo vapaakauppa-alueista
Tämä on luettelo vapaakauppa-alue ista
Jake Nyman
thumb|250px|Jake Nyman syyskuussa 2009. Jarmo Juhani ”Jake” Nyman (s. 10. elokuuta 1949 Nurmo) on suomalainen musiikkitoimittaja ja tietokirjailija.
Elämä
Jake Nymanin vuosina 1984–2003 toimittama nostalginen musiikkiohjelma Onnenpäivä keräsi parhaimmillaan jopa 900 000 kuuntelijaa radioiden ääreen. Muita Nymanin suosittuja radio-ohjelmia ovat olleet muun muassa Nuorten sävellahja, Kovan päivän ilta, Rockradio, Nousevan auringon talo, Muistojen Bulevardi, Sadan vuoden syke sekä hänen vuosina 1994–2005 tuottamansa Suomen virallinen lista. Jake Nyman siirtyi eläkkeelle vuonna 2014, mutta hän toimittaa freelancerina Radio Suomessa sunnuntaiaamuisin kuultavaa Jake Nymanin Popradiota. Ohjelmalla on yli 400 000 kuulijaa.
Eläkkeelle jäätyään Nyman on juontanut satunnaisesti Radio Suomen teemalähetyksiä sekä Kadonneen levyn metsästäjät -ohjelmaa.
Vuonna 1980 Nyman oli ensimmäinen, joka Suomessa kertoi John Lennonin kuolemasta; tämä tapahtui hänen juontamassaan Rokkivekkari-radio-ohjelmassa aamulla 9. joulukuuta 1980.
Nyman on julkaissut toistakymmentä populaarimusiikin tieto- ja hakuteosta. Lisäksi hän on kirjoittanut kolumneja ja levyarvosteluja useisiin lehtiin. Nyman käy luennoimmassa populaarimusiikin historiasta muun muassa kirjastoissa. Hän on Suomen Dekkariseuran jäsen.
Nymanilla on kolme aikuista lasta.
Ira Gershwin
thumb|Ira Gershwin, 1925 Ira Gershwin (6. kesäkuuta 1896 New York, Yhdysvallat – 17. elokuuta 1983 Beverly Hills, Yhdysvallat) oli yhdysvaltalainen sanoittaja.
Ira Gershwin on säveltäjä George Gershwinin isoveli, ja on laatinut sanat useisiin George Gershwinin musikaaleihiin ja Porgy and Bess -oopperaan. Ira oli perheen vanhin lapsi, häntä nuorempia lapsia perheessä olivat mm. Frances ja Arthur Gershwin. Georgen musikaalien lisäksi hän teki sanoja mm. Jerome Kernin, Kurt Weillin ja Harold Arlenin teoksiin.
Ira Gershwinin tunnetuimpia musikaalisanoituksia ovat mm. Funny Face, Shall We Dance ja Porgy and Bess.
Kurt Grönholm
Kurt Rolf Grönholm (16. joulukuuta 1926 Porvoon maalaiskunta – 1. toukokuuta 2017) oli suomalainen kilpasoutaja.
Grönholm edusti Suomea Helsingin olympialaisissa 1952 perämiehellisessä nelossa, jossa Suomen joukkue sijoittui viidenneksi. Euroopan-mestaruuskilpailuihin hän osallistui vuonna 1953. Pohjoismaiden-mestaruuskilpailuissa hän voitti kultaa sisähankanelosessa vuonna 1951.
Young Desire
Albumi nousi Suomen virallisen listan sijalle 3.
Motu Iti (Pääsiäissaari)
Motu Iti on Chilelle kuuluva saari Pääsiäissaaren vieressä, Tyynellä valtamerellä. Saaren nimi tarkoittaa paikallisella kielellä "pientä saarta". Motu Itin vierellä sijaitsee myös Motu Nuin saari, jonka nimi tarkoittaa "isoa saarta". Motu Itillä ei ole ihmisasutusta. Se on osa Valparaíson aluetta.
Motun kieli
Motu on Papua-Uudessa-Guineassa puhuttava austronesialainen kieli. Sitä puhuu äidinkielenään noin 14 000 ihmistä (1981). Motu jakautuu kahteen murteeseen: itä- ja länsimotuun. Motun läheisimpiä sukulaiskieliä ovat hula, keapara ja sinaugoro, joiden kanssa se muodostaa sinagoro-keapara-kielet.
Joskus motusta käytetään nimitystä True Motu tai Pure Motu. Tällä tehdään yleensä eroa hiri motuun.
Vokaalit
Lisäksi motussa on kuusi diftongia: [ae], [ai], [ao], [au], [oi] ja [oe].
Lähde:
Konsonantit
Lähde:
Aleksandr Romankov
Aleksandr Anatoljevitš Romankov (, s. 7. marraskuuta 1953) on entinen Neuvostoliittoa edustanut miekkailija ja olympiavoittaja. Hänen aseenaan oli floretti.
Aleksandr Romankov saavutti florettimiekkailussa viisi olympiamitalia. Kultamitalin hän voitti joukkuekilpailussa Soulissa 1988. Henkilökohtaisen maailmanmestaruuden hän voitti ennätykselliset viisi kertaa.
Niko Saarela
Niko Pietari Saarela (s. 28. helmikuuta 1972 Helsinki) on suomalainen näyttelijä. Saarela on kiinnitettynä näyttelijänä KOM-teatterissa. Hän valmistui Teatterikorkeakoulun näyttelijäntyön koulutusohjelmasta teatteritaiteen maisteriksi vuonna 1998. Niko Saarelan isä on näyttelijä Erkki Saarela.
Saarela tunnetaan muun muassa rooleistaan Aleksi Mäkelän elokuvassa Pahat pojat sekä Saara Saarelan (ei sukua) elokuvassa Väärät juuret. Hän näytteli Vintiöt-televisiosarjassa, jota käsikirjoitti yhdessä Kari Hietalahden kanssa. Saarela näytteli myös rikospoliisin roolin Nelosen draamasarjassa Mustat lesket.
Saarela on näytellyt myös teatterissa. Vuonna 2001 hän esitti Suomen Kansallisteatterissa Kullervon roolin. Vuonna 2008 hän näytteli Helsingin Kaupunginteatterissa Missä kuljimme kerran -näytelmässä Allan Kajanderin roolin. Hän on ollut mukana useissa KOM-teatterin näytelmissä ja tehnyt sinne myös runoesityksiä. Hän näytteli vierailijana Julian Assangen roolin Helsingin Kaupunginteatterissa 12. joulukuuta 2013 ensi-iltansa saaneessa näytelmässä Verkossa – Wikileaksin nousu ja tuho.
Poliittiselta suuntaukseltaan Saarela on vasemmistolainen. Hän näytteli yhdessä Olavi Uusivirran kanssa Mike Pohjolan ohjaamassa ja käsikirjoittamassa vasemmistoliiton humoristisessa vaalivideossa "Leftia Solutions".
Jugend (aikakauslehti)
pienoiskuva|Jugend-lehden kansi vuodelta 1896. Kansikuva on [[Hans Pfaffin piirtämä.]] Jugend tai Die Jugend oli Georg Hirthin perustama, vuosina 1896–1940 viikoittain ilmestynyt saksalainen kulttuurilehti, joka antoi nimen vuosisadan vaihteessa vaikuttaneelle jugendtyylille. Lehteä julkaisi Münchenissä Verlag der Jugend. Lehti sisälsi ajankohtaisia kirjoituksia taiteesta ja kirjallisuudesta, ja sitä kuvittivat monet ajan tunnetut taiteilijat, kuten Otto Eckmann, Félix Vallotton ja Heinrich Kley. Ensimmäisen seitsemän vuoden aikana lehdessä julkaistiin yli 250 eri taiteilijan ja kuvittajan töitä. Jugend-lehti antoi useille heistä ensimmäisen mahdollisuuden esitellä töitään. Yhteiskuntapoliittisesti Jugend oli porvarillinen ja konservatiivinen vastine kilpailijalleen Simplicissimus-lehdelle. Jugendin lukijakunta oli liberaalia porvaristoa, joka oli kiinnostunut taiteesta, kirjallisuudesta ja kulttuurista.
Arnold Böcklin ja Franz von Stuck vastasivat Jugendin alkuvuosien ulkoasusta ja taitosta. Yksi ahkerimmista kirjoittajista oli Karl Ettlinger, joka kirjoitti lehteen salanimellä ”Karlchen”. Lehden avustajiin kuuluivat esimerkiksi Peter Paul Althaus, Otto Julius Bierbaum, Ludwig Thoma ja Maksim Gorki. Ensimmäisen maailmansodan jälkeen Jugend ei kuitenkaan enää pysynyt ajan hermolla, ja lehden merkitys väheni. Vasta Franz Schoenbernerin tultua päätoimittajaksi vuonna 1926 alkoi lehti jälleen nostaa esiin uusia nuoren sukupolven taiteilijoita. Jugend julkaisi muun muassa Erich Kästnerin ja Kurt Tucholskyn kirjoituksia sekä George Groszin piirustuksia. Jugend joutui kuitenkin vuodesta 1933 lähtien sopeutumaan valtaan nousseen natsipuolueen taidepolitiikkaan. Lehti menetti vähitellen kaiken itsenäisyytensä, ja päätoimittaja Arnold Weiss-Rüthel lähetettiin lopulta Sachsenhausenin keskitysleiriin. Vuonna 1940 lehti jouduttiin lakkauttamaan.
Potku
Potku tarkoittaa seuraavia asioita:
Paul Stråhlman
Stråhlman edusti Suomea Helsingin olympialaisissa 1952 perämiehellisessä nelossa, jossa Suomen joukkue sijoittui viidenneksi. Euroopan-mestaruuskilpailuihin hän osallistui vuosina 1953 ja 1954 sijoittuen jälkimmäisellä kerralla perämiehettömässä nelosessa neljänneksi. Pohjoismaiden-mestaruuskilpailuissa hän voitti kultaa sisähankanelosessa vuonna 1951.
Seuratasolla Stråhlman edusti Malmin Urheilijoita, Soutuseura AEB:tä ja Hamarin Eloa. Hän voitti seitsemän Suomen-mestaruutta nelosissa ja kahdeksikossa vuosina 1950–1955.
Vlieland
thumb|right|250px|Kartta Vlielandin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Vlieland on kunta ja saari Friisinmaan provinssissa, Alankomaissa. Kunnassa on vain yksi asutuskeskus: Oost-Vlieland. Saari sijaitsee Länsifriiseinsaarilla, Pohjanmeressä. Vlieland on toinen saari lännestä itään laskettaessa, Texelin jälkeen ja ennen Terschellingiä. Saaren nimi oli aiemmin Vlie. Pinta-alaa kunnalla on 315,79 neliökilometriä, josta vettä on 275,78 km² ja asukkaita siellä on 1 123 (1.2.2008).
Matkailu on suurin tulonlähde Vlielandille. Siellä on noin 15 hotellia, satoja loma-asuntoja ja kaksi leirintäaluetta.
Kulkuyhteydet
Saarelle pääsee lautalla Harlingenin kaupungista. Lauttamatka kestää 1,5 tuntia. Myös viereiseltä Texelin saarelta on lauttayhteys saarelle. Texelissä lautat lähtevät De Cocksdorpin satamasta. Autoa saarelle ei saa viedä ja polkupyörä on yleinen kulkuväline saarella.
Maisema
Maiseman saarella muodostavat suurimmaksi osaksi dyynit, mutta löytyy saarelta myös joitain metsäisiä alueita ja pieniä niittyjä. Suuri osa, etenkin saaren länsiosa muodostuu pelkästään hiekasta. Vlielandia kutsutaankin pohjoisen Saharaksi.
JPP
thumb|JPP [[Kaustisen kansanmusiikkijuhlat|Kaustisen kansanmusiikkijuhlilla vuonna 2015]] JPP on suomalainen Kaustisella vuonna 1982 perustettu kansanmusiikkiyhtye. Se toimi vuoteen 1988 nimellä Järvelän Pikkupelimannit.
Isabella Katolilainen
thumb|200px|Isabella, Léon ja [[Ferdinand Katolilainen|Ferdinand II]] Isabella Katolilainen (Ysabel, nykyespanjaksi: Isabel La Católica, 22. huhtikuuta 1451 – 26. marraskuuta 1504) oli Kastilian kuningatar vuodesta 1474. Hänen solmimansa avioliitto Aragonian Ferdinand II:n kanssa merkitsi Espanjan syntyä. Vuodesta 1479 hän alkoi käyttää Espanjan kuningattaren arvonimeä.
Lapsuus ja nuoruus
Isabellan vanhemmat olivat Kastilian Juhana II ja tämän toinen vaimo Portugalin prinsessa Isabella. Juhana II:n kuoltua ennenaikaisesti 1454 Kastilian kuninkuuden peri kolmivuotiaan Isabellan vanhin velipuoli Henrik IV. Aikalaiskronikoitsijat haukkuivat Henrikiä huonoksi kuninkaaksi ja vielä huonommaksi ihmiseksi, saamattomaksi ja peräänantavaksi. Kruununperijänä oli hänen tyttärensä Johanna (Juana, s. 1462), jonka huhuttiin olevan aatelismies Beltrán de la Cuevan tytär, ja siksi tyttö sai pilkkanimen la Beltraneja.
Isabella vietti lapsuutensa Arévalon linnassa äitinsä ja nuoremman veljensä Alfonson kanssa. Hän sai läheisen Ávilan papeilta opetusta retoriikassa, filosofiassa, runoudessa ja musiikissa. Kun Isabella oli kolmetoistavuotias, hänet ja hänen veljensä kutsuttiin Madridiin hoviin saamaan "säädyllinen kasvatus". Kutsun syyksi on arveltu pikemminkin sitä, että kuningas halusi pitää sisaruksiaan silmällä siltä varalta, että aatelisto tukisi heidän valtaannousuaan.
Kun Henrik julisti tyttärensä Johannan kruununperijäksi, aatelisto nousikin kapinaan ja julisti kuninkaaksi prinssi Alfonson. Tämän kuoltua 1468 aateli tarjosi kuninkuutta Isabellalle. 17-vuotias Isabella oli kasvanut ankaran moraaliseksi ja vastusti hovin juonittelua ja korruptiota, joten hän kieltäytyi ja vaati aatelisia tunnustamaan Henrikin lailliseksi kuninkaaksi ja myöntämään itselleen vain kruununperimysoikeudet. Henrik ja aateliset suostuivat tähän, ja rauha palasi valtakuntaan.
Avioliitto
Isabella oli sopinut Henrikin ja aateliston kanssa, ettei hän solmi avioliittoa ilman kuninkaan suostumusta. Kuningas taas lupasi olla pakottamatta häntä tahtonsa vastaiseen liittoon. Isabellan ympärillä alkoi kuitenkin pyöriä kosijoita, joihin kuuluivat Ranskan kuninkaan Ludvig XII:n veli Berryn herttua, Aragonian prinssi Ferdinand ja iäkäs Portugalin kuningas Alfonso V, jota Henrik suositteli saadakseen puolestaan oman tyttärensä Kastilian valtaistuimelle.
Isabella valitsi sulhaseksi 1469 serkkunsa, Aragonian Ferdinand II:n taaten näin Aragonian tuen vaatimukselleen. Henrik vihastui ja määräsi sisarpuolensa valvottavaksi, jotta avioliittoa ei solmittaisi. Isabella juoni kuitenkin Toledon arkkipiispan ja aatelisten kanssa ja sai heiltä ja useilta kaupungeilta tuen avioliittohankkeelleen.
Larry Fitzgerald
Larry Darnell Fitzgerald, Jr. (s. 31. elokuuta 1983 Minneapolis, Minnesota ) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edusti koko ammattilaisuransa NFL-liigan Arizona Cardinalsia. Fitzgeraldia pidetään yhtenä historian parhaimmista laitahyökkääjistä.
Isabella Katolilainen
Avioliitto
Syyskuussa 1469 Ferdinand allekirjoitti avioliittosopimuksen, jossa sovittiin muun muassa, että Ferdinand asuu Kastiliassa eikä poistu sieltä ilman Isabellan lupaa tai käy sotia ilman Isabellan suostumusta, mutta jatkaa maurien vastaista sotaa. Julkiset säädökset saisivat lainvoiman, kun Isabella ja Ferdinand olisivat kumpikin lisänneet niihin allekirjoituksensa. Koska kuninkaan joukot valvoivat teitä, Ferdinand matkusti salaa muuliajuriksi naamioituneena Burgo de Osmaan, jossa Isabella oleskeli. Häät järjestettiin väärennetyn paavillisen avioliittoluvan turvin 18. lokakuuta 1469 Valladolidissa.
Paavi antoi anteeksi luvattoman avioliiton, ja kun Henrik kuoli 11. joulukuuta 1474, Isabella sai syrjäytettyä Johannan tukijat. Kruunajaiset järjestettiin kahden päivän kuluttua ilman kuningasta, mistä Ferdinand loukkaantui syvästi. Välitystuomioistuin vahvisti avioliittosopimuksen vähäisin muutoksin. Ferdinand sai kirjoittaa nimensä ensimmäisenä yhdessä allekirjoitettaviin papereihin, ja metallirahoihin tuli lyödä molempien kuvat. Isabella tunnusti Ferdinandin Kastilian kuninkaaksi, mutta tämä sai tosiasiassa tyytyä prinssipuolison rooliin Isabellan johtaessa valtakuntaa.
Larry Fitzgerald
Fitzgerald on nimetty yhdentoista kertaa NFL:n tähdistöotteluun Pro Bowliin ja kolme kertaa liigan tähdistöön eli All-Pro -joukkueeseen. Hänellä on NFL:n historian toiseksi eniten syötön vastaanottoja ja edettyjä jaardeja syötön vastaanotosta sekä kuudenneksi eniten kiinniotettuja touchdowneja.
Frances (täsmennyssivu)
Frances voi tarkoittaa ainakin seuraavia:
Isabella Katolilainen
Avioliitto
Valtakuntia hallittiin yhdessä sen jälkeen kun Ferdinand peri Aragonian. Valtakuntien lakien mukaan Ferdinand sai puolisona arvonimen Kastilian kuningas, mutta Isabella ei ollut virallisesti Aragonian kuningatar.
Espanjan mahtiaseman luominen
Kastilian kuninkaiden ainoana perillisenä Isabella jatkoi maurien vastaista sotaa. Vuonna 1492 kukistettiin viimeinen islaminuskoisten maurien linnoitus, Granadan kuningaskunta, jolloin niemimaan takaisinvaltaus saatiin päätökseen. Ferdinand perusti Espanjan inkvisition, joka vainosi maureja ja juutalaisia. Sallimalla inkvisition toiminnan Isabella myöntyi köyhimmän kansanosan tahtoon ja toivoi yhdistävänsä kansan yhteiseen uskoon. Valencialainen paavi Aleksanteri VI antoi heille näistä saavutuksista kunnianimen Katoliset Majesteetit, Katoliset kuninkaat, Katolilaiset monarkit (Reyes Católicos).
Espanja kävi Isabellan valtakauden alussa viisivuotisen sodan Portugalia vastaan. Portugali tuki vallantavoittelija Johannaa Espanjan hallitsijaksi. Sota päättyi vuonna 1479. Vuonna 1482 kuningaspari aloitti hyökkäyssodan maurivaltiota, Nasrid-suvun hallitsemaa Granadan kuningaskuntaa vastaan. Yhteinen vihollinen yhdisti henkisesti Espanjan kristittyjä heimoja. Kymmenen vuoden taistelujen jälkeen emiiri Boabdil antautui tammikuussa 1492.
Valtakaudellaan Isabella myönsi Kristoffer Kolumbukselle varat tämän matkaa varten, ja niin löytyi Amerikka. Tordesillasin sopimuksella 1494 Espanja ja Portugali jakoivat vielä löytymättömät maat keskenään, jolloin Amerikkojen valloitus tuli niiden yksinoikeudeksi, ja sen seurauksena kastilian kieli eli espanja on nykyisin neljänneksi puhutuin maailmassa. Omistauduttuaan vakavasti latinan opinnoille Isabella perusti hoviin koulun Kastilian aatelin pojille ja Valladolidiin uuden yliopistokollegion nimeltä Santa Cruz. Hän myönsi myös saksalaiselle kirjanpainajalle Dierck Maertensille verovapauden taiteensa harjoittamiseen. Isabellan kuollessa noin puolet kaupunkien miehistä oli lukutaitoisia ja maassa oli painettu tuhatkunta kirjaa. Latinisti ja grammaatikko Antonio de Nebrija esitteli kuningattarelle vuonna 1492 ensimmäisen espanjan kieliopin.
Perhe ja kruununperimys
thumb|left|250px|[[Kristoffer Kolumbus Isabellan hovissa]] Isabellan ja Ferdinandin lapsia olivat Isabella, Juhana, Johanna, Maria ja Englannin Henrik VIII:n ensimmäinen vaimo Katariina Aragonialainen. Perheen vanhin tytär Isabella kuoli vuonna 1498. Tyttäret naitettiin muihin Euroopan hoveihin. Isabellan ja Ferdinandin ainoa poika, kruununperijä Juan, kuoli ilman perillisiä vain hiukan ennen kuin hänet piti vihkiä Margareeta Itävaltalaisen, tulevan keisari Maksimilian I:n tyttären kanssa, jolloin kruunun peri heidän toinen tyttärensä, Habsburg-sukuisen Saksan keisari Maksimilianin pojan, Filip Komean kanssa avioitunut Juana (Johanna Mielipuoli). Tämä suljettiin kuitenkin linnoitukseen, ja todellista valtaa piti Filip ja vuodesta 1516 Ferdinand Katolilainen. Sitten heidän lapsenlapsensa, Johannan poika keisari Kaarle V peri myös Espanjan alusmaineen Itävallan ja Alankomaiden lisäksi. Näin syntyi Habsburgien dynastia.
Isabellan kuolema
Isabella Katolilainen kuoli 26. marraskuuta 1504. Hänen ruumiinsa vietiin Granadaan, jossa hän oli saavuttanut suurimman sotilaallisen voittonsa. Vain muutamaa kuukautta ennen kuolemaansa hän määräsi rakennettavaksi entisessä moskeijassa toimineen katedraalin viereen kuninkaallisen kappelin, Capilla Realin. Kun kappeli valmistui 1521, Isabellan maalliset jäännökset siirrettiin sinne Convento de San Francison luostarista Alhambrasta.
Isabella on haluttu julistaa pyhimykseksi, mutta juutalaisjärjestöt ja liberaaliteologit ovat vastustaneet sitä.
Larry Fitzgerald
Vuonna 2020 hänestä tuli vähemmistöosakas NBA-seura Phoenix Sunsissa.
NFL-ura
Arizona Cardinals varasi Pittsburghin yliopistossa pelanneen Fitzgeraldin vuoden 2004 NFL:n varaustilaisuudessa ensimmäisen kierroksen kolmantena pelaajana. Kaudella 2008 Fitzgerald pääsi pelaamaan Cardinalsin riveissä NFL:n mestaruusottelussa, Super Bowlissa. Cardinals kuitenkin hävisi ottelun 27-23, Fitzgeraldin kahdesta maalista huolimatta.
Fitzgerald solmi elokuussa 2011 Cardinalsin kanssa kahdeksan vuoden sopimuksen, arvoltaan 120 miljoonaa dollaria. Sopimus teki hänestä NFL:n viidenneksi parhaiten palkatun pelaajan.
Mediassa
Fitzgerald esiintyi EA Sportsin videopelin NCAA Football 2005 kannessa, sekö yhdessä Troy Polamalun kanssa Madden NFL 10 -pelin kannessa.
Brave Enough
Albumi debytoi Yhdysvalloissa Billboard 200 -listan viidennellä sijalla.
Mojaven aavikko
thumb|Mojaven sijainti Pohjois-Amerikan kartalla. thumb|[[Joshua Treen kansallispuisto sijaitsee Mojaven aavikolla.]] Mojaven aavikko on Yhdysvaltain lounaisosissa sijaitseva 65 000 neliökilometrin laajuinen aavikko. Se kattaa merkittävän osan Etelä-Kaliforniasta, mutta ulottuu myös lounaiseen Utahiin, eteläiseen Nevadaan ja luoteiseen Arizonaan. Las Vegasin suurkaupunki sijaitsee aavikon alueella.
Mojaven aavikko on tyypillinen vuoristoista ja altaista koostuva aavikko. Alueella kasvaa 1 750–2 000 kasvilajia. Yleisimmät kasvit ovat jukka- ja marunapensaita sekä kaktuksia. Joosuanpuu (Yucca brevifolia) on yleinen kasvi. left|thumb|231x231px|Aftonin kanjoni Mojaven aavikolla sijaitsevat San Andreasin ja Garlockin siirrokset, jotka ovat alttiita maanjäristyksille. Geologisesti alue on vuoristoa, jossa hidas poimuttumisprosessi jatkuu.
Alueella kesät ovat kuumia ja talvet kylmiä. Kesällä lämpötila nousee 35–45 asteeseen, mutta talvella saattaa olla jopa 40 astetta pakkasta, koska alue sijaitsee melko korkealla vuoristossa, paikoitellen 1 000–2 000 metrin korkeudella merenpinnasta.
Sademäärä on yleensä alle 100 millimetriä vuodessa. Alueen kuumin ja matalin kohta on Kuolemanlaakso (Death Valley) kaakkoisessa Kaliforniassa. Talvella joillakin alueilla sataa lunta jopa 30 senttimetriä. Alueella elää muun muassa liskoja, aavikkokettuja ja kalkkarokäärmeitä.
SIE Bend Studio
SIE Bend Studio (aikaisemmin Blank, Berlyn and Co. ja Eidetic) on yhdysvaltalainen pelitalo, joka perustettiin Oregonissa vuonna 1993. Vuonna 2000 Sony Computer Entertainment osti studion. Studion tunnetuin sarja on Syphon Filter.
Mid Finland Truckmeeting
Mid Finland Truckmeeting on Viitasaarella vuosittain kesäkuussa järjestettävä kuljetus- ja harrasteajoneuvonäyttely. Tapahtuma toteutetaan Viitasaaren keskustan alueella.
Truckmeeting-tapahtumassa on esillä raskasta kalustoa, työkoneita ja vanhoja ajoneuvoja eri vuosikymmeniltä.
Tapahtuma on tarkoitettu koko perheelle. Tilaisuuteen on vapaa pääsy.
Vuonna 2023 Mid Finland Truckmeetingin after partyissä esiintyy: Oku Luukkainen, Mansesteri ja Mäkki sekä Poju.
Lähteet
https://www.truckmeeting.fi/
https://www.facebook.com/midfinlandtruckmeeting/
SeaLifeBase
SeaLifeBase on vuonna 2005 perustettu ja vuonna 2007 Internetiin siirretty tietokanta, jonka kautta käyttäjät voivat ilmaiseksi etsiä tietoa suurimmasta osasta maailman vesieläimistä. Tietokanta ei kuitenkaan sisällä tietoa sellaisista kaloista, joilla on evät. Sen tavoite on tarjota tietoa etenkin uhanalaisista ja kaupallista hyväksikäyttöä kokevista lajeista. Vuoteen 2020 mennessä tietokanta sisälsi tietoa 76 000 lajista ja sen sisältöön oli vaikuttanut yli 300 yhteistyökumppania.
Sivusto on saatavilla yli 20 eurooppalaisella ja aasialaisella kielellä, joskaan ei suomeksi.
Ryoliitti
250px|thumb|Ryoliittilouhos (Löbejün, Sachsen-Anhalt, [[Saksa)]] Ryoliitti on magmakivi, vulkaaninen ekstrusiivikivi eräänlainen graniitin vulkaaninen vastine. Ryoliitti koostuu suurelta osalta piistä. Sen rakenne vaihtelee afaniittisestä porfyyrinomaiseen. Sen tavallisesti sisältämät mineraalit ovat kvartsi, alkalimaasälpä ja plagioklaasi. Myös biotiitti ja pyrokseeni ovat yleisiä ryoliitista löydettäviä mineraaleja.
Ryoliitti on eräänlainen plutonisen graniitin ekstrusiivinen vastine, ja siten myös usein ryoliittipaljastumat muistuttavat graniittia. Koska ryoliitit sisältävät paljon piitä ja vähän sekä rautaa että magnesiumia, ne polymeroituvat nopeasti vaarallisiksi laavoiksi. Ryoliittiä esiintyy myös breksiana tai vulkaanisissa kannaksissa tai valleissa. Ryoliitit, jotka jäähtyvät liian nopeasti muodostaakseen kiteitä, muuttuvat luonnolliseksi lasiksi tai vitrofyyriksi, jota kutsutaan myös obsidiaaniksi. Hitaampi viileneminen muodostaa laavaan mikroskooppisia kiteitä ja synnyttää mm. sellaisia rakenteita kuin virtausfoliaatioita sekä sferuliittisiä, nodulisia ja litofysaalisia struktuureja.
Georges Bataille
Georges Bataille (10. syyskuuta 1897, Billom, Ranska – 9. heinäkuuta 1962 Pariisi, Ranska ) oli ranskalainen kirjailija, antropologi ja filosofi.
Elämä ja ura
Bataillen lapsuutta varjosti hänen isänsä vakava sairaus, kupan aiheuttama halvaantuminen ja mielenterveyden järkkyminen. Bataille harkitsi ensin papin uraa, mutta vieraantui katolisuudesta nopeasti. Hän työskenteli vuodesta 1922 kirjastonhoitajana kansalliskirjastossa Pariisissa.
Bataille oli 1928 mukana perustamassa Documents-lehteä mutta joutui erimielisyyksiin André Bretonin kanssa. Toisen maailmansodan jälkeen hän toimitti Critique-lehteä. Lisäksi hän oli perustamassa enemmän tai vähemmän virallisia yhdistyksiä ja toimintaryhmiä, kuten Contre-Attaque ja Acéphale. Michel Leiris'n ja Roger Caillois'n kanssa hän perusti 1936 Collège de Sociologien, jonka tarkoituksena oli paljastaa erilaisia pyhyyden muotoja.
Bataillen kiinnostus kohdistui mystiikkaan ja buddhalaiseen filosofiaan. Hän haki äärikokemuksia voidakseen ylittää arkitietoisuuden. Hän osallistui surrealistien ja dadaistien toimintaan, kunnes joutui riitoihin Bretonin kanssa. Hänen kirjallinen toimintansa oli laaja ja monipuolinen. Siihen sisältyy runoja, esseitä, aforismeja, tutkielmia, kertomuksia ja romaaneja. Aiheet vaihtelevat mystiikasta talouteen, taiteesta erotiikkaan. Hän käytti useita salanimiä varsinkin suorapuheisten kertomusten ja romaanien kirjoittajana.
Vaikutteita Bataillen ajattelussa löytyy ainakin G. W. F. Hegeliltä, Sigmund Freudilta, Karl Marxilta, Marcel Maussilta, Markiisi de Sadelta, Alexandre Kojèvelta ja erityisesti Friedrich Nietzscheltä. Hän oli myös kiinnostunut Kaukoidän ja Amerikan alkuperäiskansojen kulttuureista.
Sunaree Rachasima
Sunaree Rachasima (, s. 6. maaliskuuta 1968 Thaimaa) on thaimaalainen laulaja. Hän on laulaja elokuvissa ”Sud Thai Thee Krung Thep”, ”Krab Thao Ya Moe”, ”Klab Bai Tham Miea Doo Khon”, ”Motorcy Nung San”, ”Mue Tue Mai Fai Song Naa”, ”Jam Sieang Lieang Phoe”
INS Brahmaputra (1958)
INS Brahmaputra (ex -HMS Panther) oli Intian laivaston Leopard-luokan fregatti.
Valmistus
Alus tilattiin John Brown and Companyltä, missä köli laskettiin 20. lokakuuta 1955 nimellä HMS Panther. Alus laskettiin vesille 15. maaliskuuta 1957 ja valmistui 31. maaliskuuta 1958.
Palvelus
Loppu kesästä vuonna 1958 alus lähti Intiaan pysähtyen matkalla Gibraltarilla, Maltalla ja Port Saidissa ennen Suezin kanavaa. Aluksen kotisatamaksi oli määrätty Bombay. Alus osallistui 1960- ja 1970-luvut sisaralustensa kanssa rajakahakoihin sekä sotaan Pakistania vastaan. Vuonna 1978 alus siirrettiin modernisoitavaksi, jolloin takakannen tykkitorni poistettiin rakennettaessa koululaivan vaatimia luokkatiloja. Palvelukseen palattuaan alus jatkoi sisaralustensa kanssa koululaivana 16. fregattilaivueessa.
Alus poistettiin palveluksesta 1986 ja romutettiin pian sen jälkeen.
Meskaliinikaktus
Meskaliinikaktus eli rusomeskaliinikaktus eli myrkkykaktus (Lophophora williamsii) on kaktuskasveihin (Cactaceae) kuuluva kasvi. Sen nahuatlinkielinen nimi peyotl tarkoittaa kaktusta. Laji tunnetaan monissa kielissä espanjankielisellä nimellään,.
Tuntomerkit
Meskaliinikaktukset ovat pieniä, pyöreitä, säteittäissymmetrisiä kaktuksia. Niiden väri on vihreä. Piikit ovat erikoistuneet pieniksi ja pallomaisiksi tai karvamaisiksi. Kukan väri on valkoinen, kellertävä tai punainen. Kasvi vaatii yli kymmenen vuotta kukkiakseen.
Esiintyminen
thumb|vasen|250px|Meskaliinikaktuksen luonnollinen esiintymisalue. Meskaliinikaktus kasvaa kotoperäisenä kuivilla alueilla Yhdysvaltain Texasin lounaisosista keskiseen Meksikoon.